આ ચાંચીયાગીરીનો બનાવ ગત 13/11ના રાત્રે 8 વાગ્યાના અરસામાં બન્યો હતો જેમાં નવલખી ખાતે શ્રીજી શિપિંગ કંપનીમાં બાર્જ ચલાવતા 40 વર્ષીય શંકરભાઇ લક્ષ્મીભાઇ સુભાષભાઇ ચૌધરી બીપી-1559 નંબરનું એમ. વી. જીતસાગર બાર્જ લઇ રમણકુમાર સિકંદરખાન, શંકરકુમારસિંગ, રઘુવીર શર્મા અને બીરન શર્મા સાથે નવલખીથી કંડલા ઓટીબી દરિયા વિસ્તારમાં લાગેલા શીપમાંથી કોલસો ભરવા નિકળ્યા હતા ત્યારે રાત્રે 8 વાગે નવલખી ચેનલ પાસે સાત થી આઠ બોટ માછી મારી કરી રહી હતી જેમાંની એક બોટમાંથી અજાણ્યા ત્રણ ઇસમો તેમના બાર્જમાં ચડી ગયા હતા એક શખસે બાર્જ ચલાવી રહેલા શંકરભાઇને પકડી રાખી બીજાએ છરી બતાવી તેમની સાથેના અન્ય કર્મીઓને એક તરફ બેસાડી દીધા હતા.